राहुल गांधी को कांग्रेस का अध्यक्ष बनाए जाने की आलोचना करते हुए प्रधानमंत्री नरेंद्र मोदी ने इसे औरंगज़ेबी राज बताया. नेशनल हेराल्ड मामले का नाम लिए बगैर, गुजरात के वलसाड में एक चुनावी रैली को संबोधित करते हुए मोदी ने कहा, कांग्रेस दिवालिया हो गई है, क्योंकि वह एक ऐसे व्यक्ति को अपना अध्यक्ष बनाने जा रही है जो जमानत पर बाहर है. गौरतलब है कि नेशनल हेराल्ड वाले मामले में राहुल जमानत पर बाहर हैं.